༄༅། །ཉམས་པ་ནི་ཉུ་བོ་དགྲ་བགེགས་དངོས་སུ་གསལ་བའོ། །ལས་སྦྱོར་གྱིས་སྐབས་སུ་ཡུལ་གསུམ་གསལ་བ་ཞེས་པའང་། ཕྱི་ཡུལ་སྣང་ཆའི་མཚན་མ་རུ་དྲར་གསལ་བ། ནངཡུལ་རྟགས་ཀྱི་མཚོན་ཆ་སྲས་
མཆོག་ཏུ་གསལ་བ། གསང་ཡུལ་རྟོག་པའི་འཁྲུལ་འཁོར་ལྷར་སྣང་ཕྱ་རྒྱར་གསལ་བ་དང་། གསུམ་མོ། །དགོས་པ་གསུམ་ནི། བདག་གི་དཔལ་ཆེན་པོར་གསལ་བས་རང་ལ་མི་ལྡོག་པའི་དགོས་པ། ཕུར་བུ་སྲས་མཆོག་ཏུ་
གསལ་བས་མི་གཏུག་པ་སྟེ་ཐོག་པ་མེད་པའི་དགོས་པ། ཡུལ་གྱི་མཚན་མ་དགྲ་བགེགས་དམ་སྲི་ཉུ་ལེ་དངོས་སུ་གསལ་བ་ནི་མི་འབྱམས་པ་སྟེ་འབེན་བསླངས་བ་ལ་བརྡེགས་པ་བཞིན་དུ་གཞན་དུ་མི་འཛུར་བའི་དགོས་པའོ།
ཕུར་སྒོར་ནི་བཀའ་བརྒྱད་གསང་བ་ཡོངས་རྫོགས་ཀྱི་སྒྲུབ་ཁོག་ལས་འབྱུང་བ་ལྟར་དམ་པ་གོང་མ་ཕྱག་ལེན་དུ་འདེབས་པར་མཛད་པ་ལ། ཨོཾ་བཛྲ་མ་ཧཱ་ཀྲོ་དྷཱ་ཞེས་པའི་ཚེ་རང་བསྲུང་བའི་ཕྱིར་དུ་ཕུར་པའི་དབལ་ནས་བཟུང་
ལ་རང་གི་ཀླད་ལ་ལན་གསུམ་གཡས་སུ་བསྐོར། གཉིས་པ། པདྨ་ཀྲོ་དྷཱི་ཤྭ་རི་ཞེས་པའི་ཚེ་རང་ལ་མི་ལྡོག་པར་བྱ་ཕྱིར་རྐེད་ལ་ལན་གསུམ་གཡོན་དུ་ལན་གསུམ་བསྐོར། གསུམ་པ། བཛྲ་ཀཱི་ལི་ཀི་ལ་ཡ་ཞེས་པའི་ཚེ་བསྒྲལ་
ཕྱིར་མདུན་དུ་ལན་གསུམ་བསྒྲིལ་མཛད་པ། མ་ཧཱ་ཡཀྵ་ཞེས་པའི་ཚེ་ཕོ་རྒྱུད་གཟིར་ཕྱིར་གཡས་སུ་ཚོམ་རྔམ་ཞེས་ལྡིང་ཐབས་ལན་གསུམ། ལྔ་པ། ཀ་ལ་རུ་པ་ཞེས་པའི་ཚེ་ཕོ་རྒྱུད་བསྒྲལ་ཕྱིར་གཡས་སུ་ལེན་གསུམ་བསྒྲིལ།

དྲུག་པ། ཀརྨ་རམ་རམ་ཞེས་པའི་ཚེ་མོ་རྒྱུད་བཀུགས་ཕྱིར་གཡོན་དུ་ཚོམ་རྔམ་སྟེ་ལྡིང་ཐབས་ལན་གསུམ། བདུན་པ། ཛྭ་ལ་རཻ་ཞེས་པའི་ཚེ་མོ་རྒྱུད་གཟིར་ཞིང་བསྒྲལ་བའི་ཕྱིར་གཡོན་དུ་ལན་གསུམ་བསྒྲིལ། བརྒྱད་པ། དགྲ་
བགེགས་དམ་སྲི་འབྱུང་པོའི་ཚོགས་ཐམས་ཅད་མཱ་ར་ཡ་ཧཱུྃ་ཧཱུྃ་ཕཊ། ཆོས་དབྱིངས་ཕྱག་རྒྱས་ཐུགས་ཀར་བཟུང་ཞིང་། དགུ་པ་གར་པད་དང་བཅས་པ་གདབ་བོ། །ཞེས་པད་སྐོར་གཡས་ཀྱི་ཕུར་པ་བཟུང་ཞིང་ཡོན་གྱི་ཐོལ་མ་
ལྡིང་ཞིང་བསྐོར་ཏེ་གདབ། བཀའ་བརྒྱད་དུ་གནོད་བྱེད་དགྲ་བགེགས་ཐམས་ཅད་མཱ་ར་ཡ་ཧཱུྃ་ཕཊ། ལས་མི་འབྱུང་ཡང་བུམ་སྒྲུབ་དབྱངས་ཀྱི་སྐབས་ལྟར་མཛད་པ་ཕྱག་བཞེས་སོ། །གདབ་པའི་སྐབས་སུ་དགྲ་བགེགས་དམ་
སྲིའི་སྙིང་གི་དཀྱིལ་དུ་ཁྲག་གི་དྭངས་མ་བྱིའུ་ལེབ་མའི་མགོ་ཙམ་པའི་དཀྱིལ་ན། ཚེ་བསོད་བཀྲག་མདང་གི་རྟེན་ཨ་དཀར་གསལ་བ་དེ་ཕུར་རྩོའི་ཧཱུྃ་ལ་བསྡུ་ཏེ་རང་ཐུགས་སྲོག་ལ་བསྟིམ་པ་ནི་ཚེ་ལུང་ཡིན་ཞིང་། དེ་སྐབས་ཕུར་
རྩེ་རང་ལ་བསྟན། ཨ་དཀར་དང་མཉམ་དུ་ཉོན་ཡིད་རྣམ་ཤེས་ཀྱི་རྟེན་བཟུང་ཅན་མི་ལ། ཎིཿ གཟུགས་མེད་གདོན་བགེགས་དམ་སྲི་ལ། ཏྲིཿ གསལ་བ་དེ་ལ་ཕུར་པས། དྲན་མེད་དུ་བརྒྱལ་ནས་རྟོགས་ཚོགས་ཆོས་ཉིད་དུ་ཐིམ་
ཞིང་ས་བོན་འོད་ཀྱི་ཐིག་ལེར་གྱུར་པ་ཁྲུས་ལུང་། ཐིག་ལེ་དེ་ཉིད་ཕུར་རྩེའི་ཐལ་མོ་སྦྱར་ཞིང་སྦུབ་སྟོང་བྱ་བ་མཆན། ཧཱུྃ་ལ་བསྟིམ་ཞིང་། ཕཊ་ཀྱིས་ཕང་ཧེ་རུ་ཀའི་ཐུགས་ཀར་བསྟིམ་པ་སྐུ་ཡི་དབྱིབས་བརྒྱུད་ཡུམ་གྱི་མཁར་སྲས་
སྒྲུབ་སྡེ་དགུ་ཡི་ལྷ་ཚོགས་ལ། །མི་ཕྱེད་གུས་པས་རབ་བཏུས་ནས། །སྒྲུབ་པའི་ཉུ་ལེ་ཚར་བཅད་ཕྱིར། །དམིགས་པའི་མན་ངག་ཟབ་མོ་བྲི། །བླ་མ་ལྷ་ཡིས་གནང་བ་སྩོལ། །དེ་ལ་སྤྱིར་རྫོང་འཕྲང་སྲོག་གསུམ་དང་ལྡན་པ་ནི།
གསང་སྔགས་ཟབ་མོའི་རྣལ་འབྱོར་པ་རྣམས་ཀྱི་སྙིང་ཐིག་སྟེ། དེ་ཡང་། ལྟ༵་བ་སྟོང་ཉིད་བཅོ་བརྒྱད། ཐེ་ཚོམ་དང་བྲལ་བའི་རྫོང་ལ་ཞུགས་པ། སྒོམ༵་པ་བྱང་ཕྱོགས་སོ་བདུན། བྱིན་རྒོད་ཀྱི་འཕྲང་ལས་འདས་པ། སྤྱོད༵་པ་ཕ་རོལ་
ཕྱིན་དྲུག རང་འདོད་དང་བྲལ་བའི་སྲོག་ཚུགས་པ་སྟེ། དོན་ལ་ལྟ་བསྒོམ་སྤྱོད་གསུམ་ཕྱིན་ཅི་མ་ལོག་པ་དང་ལྡན་པ་སྤྱི་བཏང་དང་། བྱེ་བྲག་བླགས་ཀྱི་སྐབས་སུ། བསྐྱེད་རིམ་གྱི་རྫོང་ཟིན་ཞིང་། རྫོགས་རིམ་གྱི་འཕྲང་ལས་
གྲོལ་བ། ཟུང་འཇུག་གི་སྲོག་མཁར་ཚུགས་པ། དེ་ཡང་རྫོགས་རིམ་ཁོ་ན་ལ་སྦྱར་ན། བློ་འདས་ཀྱི་རྫོང་། འོད་གསལ་གྱི་འཕྲང་། སྙིང་རྗེའི་སྲོག་དང་ལྡན་པ་སྟེ། མདོར་བསྡུ་ན་སྟོང་ཉིད་སྙིང་རྗེའི་སྙིང་པོ་ཅན་གྱིས་གསལ་
གསུམ་ལྡན་གྱི་ངང་ནས། ལྷ་གསང་སྔགས་ཐབས་ཀྱི་ཆེ་བ། བསྒྲལ་བའི་ལས་རིམ་ལ་འཇུག་དགོས་པ་ཡིན། དེ་ཡང་རང་ཉིད་ཡི་དམ་ཁྲོ་བོ་གང་ཡིན་གྱི་སྐུར་གསལ་བ་ནི། བདག་ཉིད་ལྷར་གསལ་བ། ཕྱག་གི་ཕུར་པ་སྲས་
མཆོག་ཀི་ལ་ཡ་དངོས་སུ་གསལ་བ། ཕུར་པ་སྲས་མཆོག་ཏུ་གསལ་བ། དམ་ཉམས་བསྒྲལ་བའི་ཞིང་ཐར་པ་དང་ཐམས་ཅད་མཁྱེན་པའི་ལམ་ལ་གནོད་པའི་བདུད་དང་དམ་སྲི་ནི་ལིངྒ་སྟེ། མཚན་མའི་དམིགས་རྟེན་དངོས་ཡིན་
གཙུག་ལག་གྱེར་གཏོ་ཡོངས་ཀྱི་ནམ་མཁའ་རུས་སྦལ་ཁོག་དཀྲིས་ཀྱི་དཔེའུ་རིས།

༄༅། །སུ་བཀྲུན་པ་ནི་གདབ་ལུང་སྟེ། དེ་དག་གི་སྐབས་སུ་རྣམ་ཤེས་ཕུར་པའི་ཁོང་ནས་བརྒྱུད་པའི་ལུགས་དང་། ཕུར་རྩེས་ཡེར་རེས་བླངས་བ་གྱེན་དུ་འཕང་བའི་ལུགས་གཉིས་གང་བྱས་ཁྱད་མེད། སྔ་མ་ལྟར་ན་དེ་
སྐབས་ཕུར་པ་ཡར་བཏེགས་ལ་ཕཊ་གསུམ་བརྗོད་ཕྱིར་མ་ལྟར་ན་ཕུར་པའི་དབལ་རྩེ་ནམ་མཁའ་ལ་བསྟན་ནས་ཕཊ་གཅིག་གི་གནས་སྤར་བའོ། །ཉུ་ལེ་བསྒྲལ་ཚུལ་གྱི་དམིགས་རིམ་དགོས་ཞེས། དགེ་སློང་བསྟན་པ་དར་ཞིང་
རྒྱས་པའི་སྡེས་བཀྲ་ཤིས་པའི་ལྷ་རེག རྩི་བཅུད་མར་གྱི་གང་བུ་གཉིས། མངར་འབྲུ་གྲོང་མའི་གཟུགས་ཅན་མང་དུ་འཚོགས་པ་བཅས་བསྐུལ་བས། ཚེ་ཁྲུས་གནས་ལུགས་ཀྱི་དགོངས་དོན་ལ་མཐར་ཕྱིན་པའི་རྟེན་འབྱུང་ཤིན་
ཏུ་དགེ་བས། འདུལ་འཛིན་རཏྣས་བདུད་རྩི་མཐིལ་ནས་དབུ་བཟུང་འོག་མིན་ཀརྨའི་གདན་སར་བཀོད་པ་བར་ཆད་བདུད་ཀྱི་གཡུལ་ལས་རྒྱལ་བར་གྱུར་ཅིག་བི་ཛ་ཡནྟུ།